Ako napísať motivačný/sprievodný list

**Prečo ste ideálnym kandidátom na hľadanú pozíciu práve vy? Na túto a ďalšie otázky by mal dať jednoznačnú odpoveď motivačný/sprievodný list. Prečítajte si niekoľko užitočných tipov, ktoré vám pomôžu pri jeho písaní.**

Sprievodný list je prvým kontaktom s vaším potenciálnym zamestnávateľom. Dajte si na ňom záležať, aj keď sa uchádzate o prácu na dočasné pridelenie, projekt alebo prax. Motivačný list je veľmi dôležitý pre čerstvých absolventov, ako aj ďalších uchádzačov bez ohľadu na kvalifikáciu a pracovné skúsenosti.

**List = e-mail**

Nie je list ako list. S nástupom digitálnej éry sa zmenila aj forma komunikácie s potenciálnym zamestnávateľom. Preto sa už dnes „listom“ myslí skôr text e-mailovej správy, ktorú zamestnávateľovi posielate spolu so [životopisom](https://www.grafton.sk/pre-uchadzacov/karierna-zona/zivotopis-a-motivacny-list/ako-napisat-kvalitny-profesijny-zivotopis) a ďalšími dokumentmi.

Tipy pre napísanie úspešného sprievodného/motivačného listu

* Upravte list vzhľadom na pozíciu, o ktorú sa uchádzate
* Snažte sa byť stručný (max. 1 strana) a presný, nikdy si nevymýšľajte
* Píšte o svojich silných stránkach
* Vyzdvihnite súvis medzi vami a danou pozíciou a uveďte, prečo ste tou správnou osobou pre túto pracovnú pozíciu
* Zdôraznite dôvody, prečo chcete pracovať pre danú spoločnosť
* Napíšte o svojom prínose pre zamestnávateľa

Časté chyby sprievodného listu/motivačného listu

* Sprievodný list nie je upravený vzhľadom na pozíciu, o ktorú sa uchádzate
* Text je príliš dlhý a nezrozumiteľný
* Chýba motivácia žiadateľa
* Opakuje sa príliš veľa údajov uvedených v životopise
* Sprievodný list je chválenkársky a pôsobí nedôveryhodne
* List obsahuje gramatické chyby

Ako upraviť sprievodný list?

|  |  |  |
| --- | --- | --- |
| **Hľadáte prácu na plný úväzok?** | **Ste čerstvým absolventom? Ukončili ste nedávno školu a hľadáte si svoje prvé zamestnanie?** | **Máte záujem o projekty, prácu na vedľajší pracovný pomer alebo chcete byť zmluvným dodávateľom?** |
| **Štruktúra sprievodného listu:**   * Príslušný adresát * Pozícia, o ktorú sa uchádzate * Ako ste sa o pozícii dozvedeli * Informácia o čase, kedy môžete začať a kedy ste odišli zo svojho predchádzajúceho zamestnania * Prečo sa zaujímate o danú pozíciu a prečo ste tou správnou osobou * Žiadosť o osobný pohovor | **Štruktúra sprievodného listu:**   * Príslušný adresát * Pozícia, o ktorú sa uchádzate * Ako ste sa o pozícii dozvedeli * Informácia o čase, kedy môžete začať a kedy ste skončili školu * Prečo máte záujem o danú pozíciu * Schopnosti, skúsenosti, vzdelanie a prečo ste tou správnou osobou * Je kľúčové vyzdvihnúť akúkoľvek vhodnú prácu na vedľajší úväzok a jazykové schopnosti * Do akých školských a mimoškolských aktivít ste sa zapojili (relevantných z hľadiska pozície) * Žiadosť o osobný pohovor | **Štruktúra sprievodného listu:**   * Príslušný adresát * Pozícia, o ktorú sa uchádzate * Ako ste sa o pozícii dozvedeli * Prečo máte záujem o danú pozíciu * Zdôraznite svoje časové možnosti, ochotu pracovať na zmeny / nočné a pod.. * Schopnosti, skúsenosti, vzdelanie a prečo ste tou správnou osobou * Žiadosť o osobný pohovor |